Blitzkrieg (heuliad c'hoari video)
Blitzkrieg zo ur c'hoari video strategiezh diazezet war darvoudoù an Eil Brezel-bed. Anv ar c'hoari zo bet awenet gant anv ar strategiezh brezel Blitzkrieg ("Brezel prim").

Dre hanterenn ar c'hoari e c'haller evel c'hoarier dont da vezañ ur pennofiser e-pad emgannoù brudet an Eil Brezel-bed war tachennoù-brezel Europa hag Afrika an Norzh. E doare an heuliad c'hoarioù Sudden Strike, Blitzkrieg a vez dedennet muioc'h gant an emgannoù e-ser ar sell sevel bazennoù.

An heuliad c'hoarioù Blitzkrieg a implij ar sistem enep kopiañ StarForce. Blitzkrieg Anthology ne implij ket ar sistem-se.

Aergelc'h 
An aergelc'h zo unan adsavet ar gwirañ ouzh hini ar mare. An tresoù 3-ment gwirvoudel a gemer e gont ar c'houlzoù-amzer, ar zonennoù hin hag ar barradoù amzer a c'hell bezañ un enebour da strategiezh ar c'hoarier. Korventennoù-erc'h pe korventennoù-traezh a laka ar c'hirri-nij da vezañ stanket ouzh an douar, neuze ne vez ket tu d'ar c'hoarier da gaout sikour bombezadegoù war e enebourien. Ar gwad a c'hell bezañ tennet evit ma vefe nebeutoc'h a feulster er c'hoari.

Er c'hoari e adkaver 350 unvezh hag objedoù istorel disheñvel. Ar c'hoarier a c'hell sevel pontoù evit treuziñar stêrioù, tu zo d'an ijinourien kleuzañ fozioù-difenn, plantañ minennoù enep troadegiezh pe enep tankoù, tu zo ivez da zresañ ar c'harbedoù pe da bareañ an unvezhioù troadegiezh.

Pep unvez eus ur vroad a gomz e yezh orin evit bezañ gwiroc'h.

Strategiezh bras-niver 
N'eus ket ur sell teknikel war an danvezioù diazez, nemet ar mirlec'hioù a c'hell bezañ prizoniet pa vezont kavet war an dachenn-emgann. A-vras e vez kavet an tu da zistruj pep tra war ar gartenn, memes ar savadurioù pe ar pontoù. Ar c'hoadeier a c'hell bezañ riñset dre ar c'harbedoù pe c'hoazh ar ganolierezh.

Implij ar ganolierezh hag an tankoù zo hollbouezus evit trec'hiñ an enebourien. Ar soudarded mailh-tennerien a vez kaset evit ensellout an tachennoù dindan krabanoù an enebourien, ar re-se a vlein ar ganolierezh en he zennoù. Gellout a reont ivez lazhañ bourzhiadoù ar c'hanolioù enebour.

Gant ar c'hoari e vez un embanner kartennoù evit sikour ar c'hoarierien da sevel kartennoù hag unvezioù nevez.

Heuliad c'hoarioù 
 Blitzkrieg 1
 Blitzkrieg 2
 Blitzkrieg 3

Pennadoù kar 
 Blitzkrieg 2
 Blitzkrieg 3
 Stalingrad

Liammoù diavaez 
 Studio c'hoarioù La Plata

C'hoarioù video
C'hoarioù video e-pad an Eil Brezel-bed
Heuliadoù c'hoarioù video